rlitschk/wikidir huggingface dataset:
Johann Georg Kohl (* 28. April 1808 in Bremen; † 28. Oktober 1878, ok in Bremen) weer en düütschen Schriever, Ethnograaf un Geograaf. Kohl is as Söhn vun en Wienhannelsmann in Bremen opwussen. De Kuntakt mit Seefohrers un Hannelslüüd weck al fröh Intress för feerne Länner im em. 1828 füng he an de Universität Göttingen dat Studeren op Juristeree an. 1829 wessel he an de Universitäten in Heidelbarg un München. As 1830 sien Vadder doodbleev, dor müss he dat Studeren opgeven. He weer denn för en poor Johr Huuslehrer bi den Graaf von Mannteuffell in’t Kurland un reis blangenbi ok noch in de Gegend rüm. Vun 1841 an geev he denn en poor Böker över siene Reisen rut. De harrn so’n Spood, dat he nu kumplett op Schriever ümsteeg. He reis nu dör ganz Europa un ok dör Noordamerika. 1854 güng he för veer Johr gänzlich na de USA un arbeid as Kartograaf. De US-Kongress geev em 1856 den Opdrag en Sammlung vun Koorten to de amerikaansche Historie tohooptostellen, de hüüt in de Kongressbibliothek liggt. Nadem he trüchkehrt weer un wedder in Bremen leev, is he 1863 Stadtbibliothekor in Bremen worrn un hett veel över de Historie vun siene Heimat
Otto Fenichel (* 2. Dezember 1897 in Wien; † 22. Januar 1946 in Los Angeles) weer een Psychoanalytiker ut de so nömmt tweede Generatschoon. Vunaf 1915 studeer he Medizin in Wien. Dorbi besöch he ok den Unnericht bi Sigmund Freud un leet sik to een Psychoanalytiker utbillen. 1920 al is he Maat vun de „Wiener Psychoanalytische Vereinigung“ wurrn. 1922 is he ümtogen na Berlin. Dor hett he mit annere tosamen een Grupp vun Psychoanalytikers upmaakt, de sik an Karl Marx siene Lehr holen döen. Toeerst studeer he an dat Psychoanalytisch Instituut in Berlin, vun 1925 af an weer he Lehrmeester vun de Psychoanalyse. In Berlin arbeit he mit Karl Bonhoeffer un Ernst Cassirer tosamen. 1933 wurr he na Oslo beropen. 1935 güng he na Prag. 1938 wanner he in de USA ut. Dor leef he denn in Los Angeles. In Amerika keem he nich so richtig togange. He starv korte Tiet, nadem he sien groot Wark „The Psychoanalytic Theory of Neurosis“ afsloten harr. In Europa hefft se em ansehn as een, de vun de Geschicht vun de Psychoanalyse Bescheed wüß, as anners nüms. Fenichel warrt as een vun de wichtigst Lüe ut Freud sien School ansehn, just so as Karl
Madaura, ok Madaurus oder Madauros, is en ole Stadt vun de Numidiers in dat hüdige Algerien. Toeerst höör Madaura to dat Königriek vun König Syphax, later hett König Massinissa dat innahmen. Syphax weer in den 2. punischen Krieg up de Siet vun Hannibal vun Karthago. Massinissa hett dat mit de Römers holen. An dat Enn vun dat 1. Johrhunnert nah Christus is Madaura een röömsche Kolonie wurrn. Besunners goot Ansehen harrn de Scholen in düsse Stadt. De antik Schriever Apuleius is in Madaura baren. Apuleius het dat Book De gullen Esel schreben. Dat kann een vundaage jümmers noch kopen. De Hillige Augustinus studeer een Tiet lang in düsse Stadt. Later hett he an de Inwohners een Breef schreben. Ut düssen Breef kann een sehn, datt in Augustinus sien Tiet veel vun de Inwohners vun Madaura noch keen Christen weeren. Dree Bischöppe ut Madaura kennt wi vundaag mit Namen. De eerste is Antigonus. He hett dat Konzil to Karthago 349 besöcht. De tweete is Placentius. He besöch dat Konzil vun 407 un een Konferenz vun 411. De drüdde is Pudentius. He weer up een verbaden Bischopskonferenz 484 un is vun de Wandalen ehren König Hunerik, tohopen mit de annern Bischöppe vun
De Gravimetrie is en Deelrebeet vun de Eerdphysik un höört to de Potentialverfohren. Dorbi warrt dat Swoorfeld (oder Gravitatschoonsfeld) von de Eer vermeten (gravis kummt ut dat Latiensch un heet so veel as swoor). Wi dull dat Swoorfeld an en Oort is, hengt dorvon af, woveel Masse sik binnen in de Eer befinnt. Aver ok de Massen in de Ümgeven, so as to’n Bispeel Bargens öövt Influss ut un künnt dat Meten stüürn. Vör dat Ünnersöken bruuks deswegen ganz akraate Instrumente, de Gravimeters schimpt warrt. Wat dorbi meten warrt is an Enn de Swoorversnellen, de von de Swoorkraft utlöst warrt. De Eenheit dorvon nöömt sik Gal. Dat is en Grött ut dat olle cgs-System, wat hüütodaag an sik nich mehr bruukt warrt, man in die Gravimetrie het dat jümmers noch sien Richtigkeit. De Gravimetrie is en teemlich upwännig Saak, as man dor nich blos de Ümgebung ganz akraat kenn mutt (weswegen sik dat in de Bargens ok nich rech lohnt), sonnern ok de Hööch, wo man meet, en Rull speelt un ok de Temperatur und de Gravitatschoon von den Maand un de Sünn. Disse Saken verännert sik lopend. Üm dat in’n Griff to kriegen wat sik jümmers een Basispunkt socht,
De Rottgoos (Branta bernicla), ok Wittmoors oder Kringelgoos nömmt, is en lüttje Aart mank de Göse un warrt to de Seegöse (Branta) torekent. As all Göse höört se dor to de Aantenvagels mit to. Mank de Seegöse is se de lüttjeste un dunkerste. Bröden deit se in de Arktis in die Ieswöste un in de arktische Tundra in Eurasien un Noordamerika. In Düütschland steiht se as Wintergast an de Küst vun de Noordsee. Up ehren Treck un bi dat Overwintern hollt se sik sunnerlich an de See un an de Küst. Den Naam Rottgoos hett se vun ehr Ropen her, de as „Rott-Rott“ klingen deit. De Rottgoos warrt unnerdeelt in dree Unneraarden: de Rottgoos mit dunkern Buuk (Branta bernicla bernicla). Dor hannelt sik dat um de so nömmte „Nominatform“ bi, de vun Carl von Linné to’n eersten Mol wetenschopplich beschreven wurrn is. Se is düster leigrau un hett lüttje witte Striepen an de Sieten vun’n Hals. de Rottgoos mit swatten Buuk (Branta bernicla nigricans). Hen un wenn warrt se ok pazifische Rottgoos nömmt. De witte Ring um ehren Hals umto is breeder un meist ganz to. de Rottgoos mit en hellen Buuk (Branta bernicla hrota) mit wat hellere bruune Feddern
Landsbrügg (hoochdüütsch Landesbrück) is en lütten Oort in de Gemeen Öderquart (Samtgemeen Noordkeden) in’n Landkreis Stood, Neddersassen. De Oort höört polietsch von öllers to Öderquart to. De Naveröörd sünd Freeborg in’n Noorden, Allwöörden in’n Noordoosten, Schinkel, Hamelwöörn un Wischhoben in’n Süüdoosten, Hamelwöörnermoor in’n Süden, Kaidiek in’n Süüdwesten, Öderquart in’n Westen un Esch in’n Noordwesten. De Oort hett vör 1852 to dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn. Landsbrügg is evangeelsch-luthersch präägt un höört to dat Kaspel von de Johannis-Kark in Öderquart. För de Kathoolschen is de Hillig-Geist-Kark in Stood tostännig. In Landsbrügg gifft dat en Deckstatschoon von dat Neddersassische Landgestüt Celle. Düsse Statschoon besteiht siet 1873. In’n Süden von’n Oort gifft dat twee grote Windparks. Landsbrügg liggt an de Kreisstraat 85, de in’n Süüdoosten över Schinkel na Wischhoben an de Bundsstraat 495 ran geiht un in’n Noordwesten in de Landsstraat 113 münnt. De L 113 wedder geiht in’n Noorden na Freeborg an de L 111 ran un in’n Süüdwesten na Öderquart un denn na Öberndörp. De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost
Bi de Synood vun Dordrecht vun'n 13. November 1618 bit to'n 9. Mai 1619 hebbt sik in de Stadt Dordrecht Afordenten vun de nedderlannschen reformeerten Karken un 28 Theologen ut dat reformeerte Europa drapen. Dor güng dat üm de Lehr vun de Remonstranten un üm de Fraag, ob Gott allens vun Anfang an vörherbestimmt hett, wat denn laterhen passeren scholl. De Statthöller vun de Republik vun de Vereenigten Nedderlannen, dat weer dormols Moritz vun Oranien, harr sik so en Synood wünscht, vunwegen dat de Lehr vun de nedderlannschen Karken fastsett weern scholl. De Afordentenversammeln (Staten-General) vun de Nedderlannen hett de Dordtsche Synood denn tohopenropen. De Karken vun de Nedderlannen, England, Schottland, de Swiez un Düütschland hebbt dor jem ehre Lüüd henstüert. (Frankriek hett dat Mitmaken verbaden, Brannenborg hett sik lever nich sehn laten bi de Synood). De schollen övereenkomen, wat denn nu eegentlich de Lehr vun de reformeerte Karken in de ganze Welt is. Düsse Lehr scholl denn för de Nedderlannen gellen. Amenn hebbt se beslaten, dat Gott ganz an'n Anfang, ehr dat jichens wat dor weer op de Welt, al fastsett hett, wecke Minschen in den Himmel kamen schullen un wecke nich. In Düütschland hefft ünner annern Bremen un
Dit Woort hett noch annere Bedüden: kiek dorför ünner Gal (Mehrdüdig Begreep). Gal is en physikaalsche Eenheit ut dat olle cgs-System. Bruukt warrt disse Eenheit vun de Eerdphysikers, wenn de dat Swoorfeld vun de Eer vermeten wüllt, nipp un nau seggt wenn de Swoorversnellen meten wart. Dat Rebeet nöömt sik Gravimetrie. 1 Gal = 1000 mGal = 1 g/cm² Wenn man dat in dat ne’e un gebrüüklichere SI-Eenheit ümreken will, den is 1 Gal = 0,01 m/s² De Beteken is na Galileo Galilei nöömt, de fröher al mit de Gravitatschoon rümexperimenteert hett. Op de Eer liggt de Weert vun de Swoorversnellen twüschen 978,03 Gal an den Äquater un 983,22 Gal an den Noordpool. Dat liegt doran, dat de Eer dör ehr küseln afplatt is. An’n Pool is man nööger an de Eerdmitt un dorüm is man dor en beten swörer. In Noorddüütschland sünd wi üm un bi 981 Gal - jümmers von NN utgahn, man mit de Hööch warrt de Eerdversnellen jümmers weniger, nipp un nau seggt 305 mGal jeden Kilometer.
Speersoort (hoochdüütsch Speersort) is en Oort in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen. De Oort höört al von öllers bi Hullern bi. Speersort liggt in de Masch von Oolland. De Naveröörd sünd Wöhrn, Melau un Stodersand in’n Noorden, Bassenfleet in’n Noordoosten, Twielenfleet in’n Oosten, Hullern in’n Süüdoosten, Gothenborg in’n Süden, Ottenbeek un Kamp in’n Oosten un Stood (mit dat Oollanner Veerdel) in’n Westen. De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn. Speersoort is evangeelsch-luthersch präägt un höört to dat Kaspel von de Marienkark in Hullern. För de Kathoolschen is de Hillig-Geist-Kark in Stood tostännig. Dör Speersoort löppt de Landsstraat 140, de in’n Süüdoosten över Hullern na Greundiek un Steenkark geiht. In’n Westen geiht de L 140 an de Landsstraat 111 ran, de in’n Noorden na Bützfleet un Drochters geiht un in’n Süden bi Gothenborg an de Bundsstraat 73 ran. Wenn een an de Krüzung von L 140 mit de L 111 liekut över de L 111 röverföhrt, kummt een över de Oollanner Straat na de Binnenstadt von Stood. Na Noorden
Speersoort betekent Speersoort, Oort in de Gemeen Hollern-Twielenfleet in’n Landkreis Stood, Neddersassen, Speersoort, Straat in Hamborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Snakenborg betekent Snakenborg, mekelbörgsche Eddelfamilie, Snakenborg, fröheren Oort bi Kamp in de Stadt Stood in’n Landkreis Stood, Neddersassen. Snakenborg is de Familiennaam von Carin Snakenborg († 1640), sweedsche Hoffdaam, Helena Snakenborg (1549–1635), sweedsche Hoffdaam. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hörn (hoochdüütsch Hörne) is en Oort in de Gemeen Balje (Samtgemeen Noordkeden) in’n Landkreis Stood, Neddersassen. De Oort hett fröher to de Buurschop Nalje tohöört. Hörn liggt in de Masch von de Elv in’n Noordwesten von Keden. De Oost flütt so bi twee Kilometer in’n Westen langs. De Naveröörd sünd Balje-Elvdiek-West in’n Noorden, Balje in’n Noordoosten, Kukenbüttel un Süderdiek in’n Süüdoosten, Itzwöörden un Geversdörp in’n Süden, Olenwisch un Neehuus in’n Süüdwesten un Neehüserdiek in’n Westen. De Oort hett vör 1852 to dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn. Hörn is evangeelsch-luthersch präägt un höört to dat Kaspel von de Marienkark in Balje. För de Kathoolschen is de Hillig-Krüüz-Kark in Oterndörp tostännig. Hörn hett en egene freewillige Füürwehr. Dör Hörn löppt de Landsstraat 111, de in’n Westen na Freeborg geiht un in’n Süden na Geversdörp un bi Dingwöörden an de Bundsstraat 73 ran. Von de L 111 geiht na Noordwesten de Kreisstraat 5 af, de aver al na en poor hunnert Meter toenn is un in de Straat Elvdiek-West övergeiht. Na Westen geiht de Straat Neenhoff, de ok över
Hörn betekent Hörn, Oort in de Gemeen Balje in’n Landkreis Stood, Neddersassen, Hörn, Oort in de Gemeen Stood in’n Landkreis Stood, Neddersassen, Hörn, Oort in de Gemeen Steenau in’n Landkreis Cuxhoben, Neddersassen, Hörn, Deel von’n Haven von Kiel. Hörn is ok en annere Schrievwies för Hoorn. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hassbossel (hoochdüütsch Halvesbostel) is en Dörp in de Gemeen Hassbossel (Samtgemeen Hullnst) in’n Landkreis Horborg, Neddersassen. Hassbossel liggt in’n Noorden von de Lümbörger Heid. In’n Noorden flütt de Starsbeek langs un in’n Süden de Au. De Hollinner Beek, de twüschen Hassbossel un Holv liggt, münnt in’n Starsbeek. De Naveröörd sünd Sounsiek un Bredenhoorn in’n Noorden, Resbossel un Holv in’n Noordoosten, Holtörp in’n Oosten, Hollinde in’n Süüdoosten, Kallmoor in’n Süden, Ramshuus un Bockhorst in’n Süüdwesten, Woonst in’n Westen un Löh in’n Noordwesten. Hassbossel kummt 1564 toeerst in de Oorkunnen vör. In de Franzosentied von 1810 bet 1814 hett de Oort to de Mairie Hullnst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Vaagdie Hullnst in dat Amt Mesborg tohöört un von 1859 bet 1885 to dat Amt Töst. Na 1885 weer dat in’n Kreis Winsen. 1932 is dat Deel von’n Landkreis Horborg worrn. In’n Eersten Weltkrieg sünd 15 Soldaten ut Hassbossel fullen oder vermisst un in’n Tweten Weltkrieg 47. Hassbossel is evangeelsch-luthersch präägt un höört to dat Kaspel von de Andreas-Kark in Hullnst. För de
Thomas B. Morgenstern (* 19. Mai 1952 in Jugenheim) is en düütschen Schriever. Morgenstern is 1952 as Söhn von en Dokter in Jugenheim boren. Opwussen is he in Pfungstadt, dor harr sien Vader en Praxis. Later hett he ok en Tied in Konstanz un Olching leevt. He hett 1972 sien Abitur an dat Max-Planck-Gymnasium in Pasing maakt un denn in München studeert. Toeerst Chemie, denn en poor Semester Germanistik un Theaterwetenschoppen un toletzt Biologie an de Universitäten Konstanz un Hohenheim. Dat Studium hett he 1979 mit en Diplom afslaten. Na dat Studium hett he en Lehr in de Bueree anfungen un hett as Bedrievshelper op Buurnhööv in Oberschwaben arbeidt. 1981 hett he mit siene Fro Britta en Hoff in Aschhoorn övernahmen un bedrifft dor nu en Buurnhoff, de ökoloogsch bewirtschaft warrt. De Bedriev is 230 Hektar groot. Morgenstern schrifft blangenbi Böker. Siene eersten Böker weren Kinnerböker, de he för siene dree Kinner schreven hett, aver grötteren Spood harr he denn mit Krimis (Regionalkrimis ut Keden). Dat Book Der Milchkontrolleur von 2005 hett sik mehr as 45.000 Maal verköfft. För sien Krimi Der Milchkontrolleur hett he 2007 den Gollen Heekt kregen. Die Orangendiebe. Hannah-Verlag, Stood 1998, ISBN 3-931735-03-6 Verschwörung in Meridan.
Kiek in de Köök is en plattdüütschen Naam för en middelöllrigen Toorn. Dat is egentlik so ene Spaaßnaam, vanwegen dat en seggt hett, en kann van düssen hogen Toorns direktemang in de Stadbörger jüm ehr Köken kieken. Dat gifft solke Toorns nich bloot in de hüdigen plattdüütschen Rebeede, man ok in de baltschen Länner, wo de Lüde ehrdaag Platt snacken. Kiek in de Köök in Danzig Kiek in de Köök in Revel Kiek in de Köken in Meideborg Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kiek in de Köök (poolsch:Baszta Jacek; up Platt Bastei Jacek) is en achtkantigen Toorn ut dat 14./15. Johrhunnert in de middelöllrigen Binnenstad van Danzig. De Toorn is 36 m hoog un het en Tegeldack baven up. He is en Part van de middelöllrige üm de Danziger Rechtstadt. De Toorn hat acht Etagen un siene Muurn sind bet to twee un en half Meter dick. In’n 17. un 18. Johrhunnert brok en de Toorn as en Warenlager, man ok as Toorn för’t Kunkeluren un as en Kaschott un Fängnis. De Naam Kiek in de Köök is en plattdüütschen Naam för en middelöllrigen Toorn. Dat is egentlik so ene Spaaßnaam, vanwegen dat en seggt hett, en kann van düssen hogen Toorns direktemang in de Stadbörger jüm ehr Köken kieken. De Naam werrt ok för annere Toorns bruukt, as de Kiek in de Köök-Toorn in Revel, oder de Kiek in de Köken Toorn in Meideborg. De poolsche Naam van de Toorn Baszta Jacek (up Platt bedüdet dat Bastei Jacek) is en Naam to Ehren van Jacek Odrowąż (Hyancintjhus van Polen). Hyancinthus was de eerste Dominikaner in Polen un is en belangrieken pollschen Hiligen.
Aschhoorn (hoochdüütsch Aschhorn) is en Oort in de Gemeen Drochters in’n Landkreis Stood, Neddersassen. Bi Aschhoorn höört ok Aschhoornermoor bi. De Oort liggt an’n Rand von dat Kedener Moor in’n Süden von Land Keden. Dat Water ut dat Rebeed flütt över Gravens na dat Sietwenner Slüsenfleet un in de Wischhobener Süderelv. De Naveröörd sünd Doornbusch in’n Noorden, Drochters in’n Noordoosten, Ritsch in’n Oosten, Aschhoornermoor, Drochtersermoor un Gauensiekermoor in’n Süden, Grootweurn in’n Süüdwesten un Hüll un Theisbrüggermoor in’n Westen. Aschhoorn kummt 1308 as Eschehorn toeerst in de Oorkunnen vör. De Oort hett vör 1852 to dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n Kreis Stood worrn. Fröher hett de Oort to de Buurschop Sietwenn höört. Düsse Buurschop is later Deel von de Gemeen Drochters worrn. Aschhoorn is evangeelsch-luthersch präägt un höört to dat Kaspel von de Johannis- un Katharinen-Kark in Drochters. För de Kathoolschen is de Hillig-Geist-Kark in Stood tostännig. Dör Aschhoorn löppt de Kreisstraat 27, de in’n Süüdoosten na Stood geiht un in’n Noordoosten na Drochters an de Landsstraat 111 ran. In’n Noordwesten
De Bahnhoff Hammoh is en Bahnhoff mit de Bahnhoffskategorie 6 un twee Gleise in dat Dörp Hammoh. De Bahnhoff liggt an de Nedderelvbahn, de ut Hamborg kummt un na Cuxhoben geiht. De Bahnhoff höört to’n HVV. He liggt in’n Süden von dat Dörp an de Kreisstraat 3. 1881 hett de Nedderelvbahn apenmaakt, de von Horborg na Cuxhoben geiht. Dor is denn ok de Bahnhoff in Hammoh boot worrn. De Bahnverkehr in Hammoh hett an’n 1. Juli 1881 anfungen. De Afkörten in dat Bahnamtliche Betriebsstellenverzeichnis is AHAM un de Internatschonale Bahnhoffsnummer 599096. Bahnhoff Hammoh. Mehr Biller, Videos oder Audiodateien to’t Thema gifft dat bi Wikimedia Commons. Übersicht der Betriebsstellen und deren Abkürzungen aus der Richtlinie 100, dbnetze.com Koordinaten:53° 37′ N, 9° 22′ O
De Bahnhoff Hemmoor is en Bahnhoff mit de Bahnhoffskategorie 6 un twee Gleise in Basbeek (Stadt Hemmoor). De Bahnhoff liggt an de Nedderelvbahn, de ut Hamborg kummt un na Cuxhoben geiht. He liggt an de Bahnhoffstraat/Otto-Peschel-Straat twüschen Bundsstraat 73 un Bundsstraat 495. 1881 hett de Nedderelvbahn apenmaakt, de von Horborg na Cuxhoben geiht. Dor is denn ok de eerste Bahnhoff mit Bahnhoffsgebüüd boot worrn. De Bahnhoff hett to de Tied Basbeek-Oosten heten. De Bahnverkehr in Basbeek hett an’n 1. November 1881 anfungen. Nadem 1991 de Bahnhoff Warstood-Hemmoor dichtmaakt worrn is, hett de Bahnhoff Basbeek-Oosten an’n 1. Juni 1992 den ne’en Naam Hemmoor kregen. 2005/2006 is de Bahnhoff ümboot worrn. Dorbi sünd ünner annern de Weichen afboot worrn. An’n 2. Juli 2006 is de Bahnhoff offiziell to en Hollpunkt rafstuft worrn. To de sülve Tied is ok de Bahnövergang Tegelkamper Straat na Tegelkamp dichtmaakt worrn. De ne’e Bahnövergang leeg denn an de Bahnhoffstraat/Otto-Peschel-Straat. De Afkörten in dat Bahnamtliche Betriebsstellenverzeichnis is AHPF un de Internatschonale Bahnhoffsnummer 617599. Bahnhoff Hemmoor. Mehr Biller, Videos oder Audiodateien to’t Thema gifft dat bi Wikimedia Commons. Übersicht der Betriebsstellen und deren Abkürzungen aus der Richtlinie 100, dbnetze.com Koordinaten:53° 41′ N, 9° 10′ O
De Lüttje Kanadagoos (Branta hutchinsii) is en Goos ut de Familie vun de Aantenvagels. Se warrt to de Echten Göse, un dor to de Seegöse rekent. Eerst vun 2004 af an warrt se as egene Aart gellen laten. De Unneraarden, de hüdigendags as „Lüttje Kanadagoos“ betekent weert, sünd vördem to de Grote Kanadagoos torekent wurrn. Wetenschoppslüde harrn al vun de 1970er Johre af an jummers wedder verlangt, de Kanadagoos ehre Unneraarden mössen up twee, wenn nich man up dree oder veer Aarden updeelt weern. De American Ornithologist Union hett dat 2004 so beslaten, de British Ornithologists Union is ehr in'n Juni 2005 na folgt. De lüttje Kanadagoos is in Kanada bit Mexiko un in Japan tohuse. De IUCN taxeert den bestand vun düsse Göse up 100.000 bit 1 Mio. Vagels. Vundeswegen föhrt se de up ehre Rode List unner den Status „gor keen Sorgen“. As de Grote Kanadagoos is ok bi de Lüttje Kanadagoos en witt Kehlband to sehn. De beiden Aarden sünd nich eenfach ut'neen to holen, man in’t Geheel is de Lüttje Kanadagoos en beten lüttjer un hett en korten Hals un en korten Snavel. Vergleken mit de Grote Kanadagoos is ehre Stimm wat höger. In de Literatur
Kiek in de Köök is en Kanonentoorn in Revel, de to de Stadmuur höört het un in dat Johr 1475 buut wurr. De Toorn is 38 m hoog, het en Dürmeter van 17 m un siene Muurn het ene Dickde van 4 m. As de Toorn buut wuur, was he de gröttste in heel Europa. De Toorn liggt an de Süüdwestkant van de oolde Binnenstad. De Toorn in Revel is en van de Toorn, de up’t best bewohrt sind. vandage is in de Toorn dat Museum van de Stad Revel (Linnamuseum). Kiek in de Köök is en plattdüütschen Naam för en middelöllrigen Toorn. Dat is egentlik so ene Spaaßnaam, vanwegen dat en seggt hett, en kann van düssen hogen Toorns direktemang in de Stadbörger jüm ehr Köken kieken. Dat gifft solke Toorns nich bloot in de hüdigen plattdüütschen Rebeede, man ok in de baltschen Länner, wo de Lüde ehrdaag Platt snacken.
Silverius (* ? in Frosinone; † 2. Dezember 537 up Ponza), Söhn vun den Paapst Hormisdas, weer van Juni 536 bit to sien Rückträe an' 11. November 537 Bischop vun Rom. He wurr vermootlich as sien Vader in Frosinone in Latium oder en Nahberoort boren. Sien Pontifikat weer kört un vun vörnrin problematisch. Bi den röömschen Klerus is de Subdiakon up groot Vörbehollen stött. Nah den Dood vun Agapitus I. favoriseer Theodora, de Gaddin vun den byzantienschen Kaiser Justinian I., den to de Tiet in Konstantinopel leven Vigilius as Gegenpaapst, wiel se vun de de Akzeptanz vun den Monophysitismus verwachten dee. Theodahad, de König vun de Ostgoten, dorgegen wull up gor kien Fall en mit Konstantinopel verbünnten Paapst un hett Silverius as Paapst dörsett, bevör Vigilius in Rom indrapen dee. In dat sülvige Johr noch wurr Rom vun den byzantiensch General Belisar besett un Silverius 537 wegen Hoochverrat nach Patara in de hüüdig Törkie verbannt. An sien Stäe is denn Vigilius treeden. Woll hett Kaiser Justinian Silverius all bald weer de Rückkehr nah Italien tolaaten, aber Vigilius hett hüm up de Insel Ponza in' Golf vun Gaeta verannt (oder nah anner Borns Palmarola), wo he an' 2. Dezember 537 storven